
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2059 

23 Αυγούστου 2013 


ΑΠΟΦΑΣΕΙ Σ 

Αριθμ. οικ. 27129/120 

Οργάνωση, αρμοδιότητες, διάρθρωση και λειτουργία 
της Γενικής Διεύθυνσης Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και 
Πρόνοιας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του άρθρου 3Β του ν. 2362/1995 (Α' 247), όπως ισχύει, 
β) του άρθρου 18 του ν. 2224/1994 «Ρύθμιση θεμάτων 
εργασίας, συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης Υπουργεί¬ 
ου Εργασίας και των εποπτευομένων από αυτό νομικών 
προσώπων και άλλες διατάξεις», (Α' 112), 
γ) της παρ. 5 του άρθρου δέκατου έκτου του 
ν. 3607/2007 «Σύσταση και Καταστατικό της «Ηλε¬ 
κτρονικής Διακυβέρνησης Κοινωνικής Ασφάλισης Α.Ε.» 
(Η.ΔΙ.Κ.Α. Α.Ε.) και λοιπές ασφαλιστικές και οργανωτικές 
διατάξεις», (Α' 245), 

δ) του ν. 3996/2011 «Αναμόρφωση του Σώματος Επι¬ 
θεωρητών Εργασίας, ρυθμίσεις θεμάτων Κοινωνικής 
Ασφάλισης και άλλες διατάξεις», (Α' 170), όπως τροπο¬ 
ποιήθηκε και ισχύει, 

ε) του άρθρου 9 του ν. 4052/2012 «Νόμος αρμοδιότη¬ 
τας Υπουργείων Υγείας και Κοινωνικής Αλληλεγγύης 
και Εργασίας και Κοινωνικής Ασφάλισης για εφαρμογή 
του νόμου «Εγκριση των Σχεδίων Συμβάσεων Χρηματο¬ 
δοτικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.) της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας» και άλλες διατάξεις», (Α' 41), 
στ) του π.δ/τος 368/1989 «Οργανισμός Υπουργείου Ερ¬ 
γασίας», (Α'163), όπως τροποποιήθηκε και ισχύει, 


ζ) του π.δ/τος 368/1990 «Σύσταση Γ ενικών Διευθύνσεων 
και Μονάδας στρατηγικού σχεδιασμού και ανάλυση πο¬ 
λιτικής στο Υπουργείο Υγείας, Πρόνοιας και Κοινωνικών 
Ασφαλίσεων», (Α'145), 

η) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, όπως κωδικοποι- 
ήθηκε με το άρθρο πρώτο του π.δ/τος 63/2005 (Α' 98), 
θ) του π.δ/τος 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών», (Α' 141), 
όπως τροποποιήθηκε με το π.δ. 88/2012, «Τροποποίηση 
του π.δ. 85/2012 «Ίδρυση και μετονομασία Υπουργείων, 
μεταφορά και κατάργηση υπηρεσιών», (Α' 143) και με το 
π.δ. 118/2013 «Τροποποίηση του π.δ. 85/2012 (Α' 141)-Ίδρυ- 
ση Υπουργείου Υποδομών, Μεταφορών και Δικτύων και 
Υπουργείου Πολιτισμού και Αθλητισμού και μετονομασία 
των Υπουργείων Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως», (Α'152), 
ι) του π.δ/τος 213/1992 «Οργανισμός Γενικής Γραμμα¬ 
τείας Κοινωνικών Ασφαλίσεων», (Α' 102) όπως τροπο¬ 
ποιήθηκε και ισχύει, 

ια) του π.δ/τος 293/1992, «Σύσταση Διεύθυνσης Οι¬ 
κονομικού στο Υπουργείο Εργασίας, τροποποίηση και 
συμπλήρωση Οργανισμού Υπουργείου Εργασίας», (Α' 
149), όπως τροποποιήθηκε και ισχύει, 
ιβ) του π.δ/τος 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», (Α' 153 ), 

ιγ) της αριθ.Υ301/25-6-2013 απόφασης του Πρωθυ¬ 
πουργού «Καθορισμός σειράς τάξης των Υπουργείων», 
(Β' 1594). 

2. α) Την υπ’ αριθμ. 80046/4-8-2003 απόφαση του 
Υπουργού Εργασίας και Κοινωνικών Ασφαλίσεων «Αρ¬ 
μοδιότητες της Διεύθυνσης Οικονομικού» (ΒΊ 095). 

β) Την αριθ. 2/89424/ΔΠΓΚ/30-11-2012 (ΑΔΑ: Β4Μ4Η- 
ΖΓΩ) εγκύκλιο των Υπουργών Οικονομικών και Διοικη¬ 
τικής Μεταρρύθμισης και Ηλεκτρονικής Διακυβέρνησης 
«Αναπροσδιορισμός οικονομικών οργανικών μονάδων 
υπαγόμενων στις συσταθείσες Γ ενικές Διευθύνσεις Οι¬ 
κονομικών Υπηρεσιών». 

γ) Την αριθ. 2/91674/ΔΠΓΚ/20-12-2012 απόφαση του 
Υπουργού Οικονομικών «Δημοσιονομικοί κανόνες και 
πρακτικές» (Β' 3409). 

3. Την ανάγκη αναδιάρθρωσης της Γενικής Διεύθυν¬ 
σης Οικονομικών Υπηρεσιών του Υπουργείου Εργασίας, 
Κοινωνικής Ασφάλισης και Πρόνοιας. 

4. Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Η Γενική Διεύθυνση Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Πρό¬ 
νοιας, που συνεστήθη με την παρ. 1 του άρθρου 3Β του 
ν. 2362/1995, όπως τροποποιήθηκε και ισχύει, αναδιαρ- 
θρώνεται, με επαναπροσδιορισμό και περαιτέρω εξει- 
δίκευση των αρμοδιοτήτων της, ως ακολούθως: 

Αρθρο 1 

Σκοπός 

Η Γενική Διεύθυνση Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Πρόνοιας, 
έχει ως σκοπό την ενιαία οικονομική διαχείριση και τον 
έλεγχο των οικονομικών υποθέσεων και λειτουργιών του 
Υπουργείου Εργασίας, Κοινωνικής Ασφάλισης και Πρό¬ 
νοιας και των εποπτευόμενων από αυτό φορέων, όπως 
επίσης και του Μ.Τ.Π.Υ., της Η.ΔΙ.Κ.Α Α.Ε. και της Ε.Α.Α. και 
ειδικότερα το σχεδίασμά, συντονισμό, διαχείριση και επο- 
πτεία όλων των θεμάτων που άπτονται της οικονομικής 
λειτουργίας του Υπουργείου, συμπεριλαμβανομένης και 
της οικονομικής παρακολούθησης των εποπτευόμενων 
φορέων, όπως επίσης και του Μ.Τ.Π.Υ., της Η.ΔΙ.Κ.Α Α.Ε. 
και της Ε.Α.Α. σύμφωνα με τις αρχές και τους κανόνες 
της χρηστής δημοσιονομικής διαχείρισης και ευθύνης. 

Αρθρο 2 
Διάρθρωση 

Η Γενική Διεύθυνση Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Πρό¬ 
νοιας, συγκροτείται από τις κατωτέρω οργανικές μο¬ 
νάδες: 

1. Διεύθυνση Προϋπολογισμού και Δημοσιονομικών 
Αναφορών. 

α. Τμήμα Μεσοπρόθεσμου Πλαισίου Δημοσιονομικής 
Στρατηγικής (Μ.Π.Δ.Σ.) και Προϋπολογισμού, 
β. Τμήμα Εσόδων και Περιουσίας, 
γ. Τμήμα Δημοσιονομικών Αναλύσεων και Αναφορών. 

2. Διεύθυνση Οικονομικής Εποπτείας & Επιθεώρησης 
Νομικών Προσώπων. 

α. Τμήμα Οικονομικής Οργάνωσης και Προϋπολογι¬ 
σμού Φορέων Κοινωνικής Πολιτικής και Πρόνοιας. 

β. Τμήμα Οικονομικής Οργάνωσης και Προϋπολογι¬ 
σμού Φορέων Κοινωνικής Ασφάλισης. 

γ. Τμήμα Διαχειριστικού και Κατασταλτικού Ελέγχου 
Εποπτευόμενων Φορέων, 
δ. Τ μήμα Αναλογιστικών Μελετών. 

3. Διεύθυνση Οικονομικής Διαχείρισης & Υπηρεσιών, 
α. Τ μήμα Εκτέλεσης Προϋπολογισμού & Ελέγχου Δα¬ 
πανών. 

β. Τμήμα Εφαρμογής Προγράμματος Δημοσίων Επεν¬ 
δύσεων (Π.Δ.Ε.). 
γ. Τμήμα Μισθοδοσίας. 

δ. Τμήμα Εκκαθάρισης των Δαπανών του Π.Δ.Ε. 
ε. Τμήμα Διοικητικής Μέριμνας & Προμηθειών ( Κ.Υ. 
Υπουργείου). 


στ. Τμήμα Προμηθειών ( Γ.Γ. Κοινωνικών Ασφαλίσεων). 

Αρθρο 3 
Αρμοδιότητες 

Η Γ ενική Διεύθυνση Οικονομικών Υπηρεσιών ασκεί τις 
κατωτέρω αρμοδιότητες: 

1. Η Διεύθυνση Προϋπολογισμού και Δημοσιονομικών 
Αναφορών είναι αρμόδια για την αποτελεσματική δια¬ 
χείριση και το συντονισμό των ενεργειών που αφορούν 
στην κατάρτιση, αναθεώρηση και υλοποίηση του Με¬ 
σοπρόθεσμου Πλαισίου Δημοσιονομικής Στρατηγικής 
(Μ.Π.Δ.Σ.), την κατάρτιση και εκτέλεση του Προϋπολο¬ 
γισμού του Υπουργείου, την κατάρτιση και παρακολού¬ 
θηση της εκτέλεσης του Κοινωνικού Προϋπολογισμού, 
την εποπτεία των εσόδων και περιουσίας των επο¬ 
πτευόμενων φορέων, τη συγκέντρωση και επεξεργασία 
δημοσιονομικών στοιχείων, την παραγωγή των σχετικών 
αναλύσεων και αναφορών και υποβολή σε όλα τα εν¬ 
διαφερόμενο μέρη. 

Οι αρμοδιότητές της κατανέμονται στα τμήματά της, 
ως εξής: 

α. Το Τμήμα Μεσοπρόθεσμου Πλαισίου Δημοσιονο¬ 
μικής Στρατηγικής (Μ.Π.Δ.Σ.) και Προϋπολογισμού είναι 
αρμόδιο για: 

(ί) Το σχεδίασμά, κατάρτιση, τροποποίηση και εκτέ¬ 
λεση του Μεσοπρόθεσμου Πλαισίου Δημοσιονομικής 
Στρατηγικής (Μ.Π.Δ.Σ.) του Υπουργείου. 

(ϋ) Το σχεδίασμά, κατάρτιση, τροποποίηση και ανα¬ 
μόρφωση του Τακτικού Προϋπολογισμού των υπηρεσι¬ 
ών του Υπουργείου και την παρακολούθηση της ορθής 
εκτέλεσης του Τακτικού Προϋπολογισμού και του Προ¬ 
γράμματος Δημοσίων Επενδύσεων και την εναρμόνισή 
τους με το Μ.Π.Δ.Σ. 

(μι) Το σχεδίασμά, κατάρτιση και τροποποίηση του 
Κοινωνικού Προϋπολογισμού ευθύνης του Υπουργείου 
Εργασίας, Κοινωνικής Ασφάλισης και Πρόνοιας και την 
παρακολούθηση της ορθής εκτέλεσής του σύμφωνα με 
τους τεθέντες δημοσιονομικούς στόχους. 

(ίν) Την κατάρτιση των μεσοπρόθεσμων και ετήσιων 
προγραμμάτων του Προγράμματος Δημοσίων Επενδύ¬ 
σεων του Υπουργείου και την αναθεώρησή του. 
β. Το Τμήμα Εσόδων και Περιουσίας είναι αρμόδιο για: 
(ί) Τη μελέτη, επεξεργασία, θέσπιση και επιμέλεια 
εφαρμογής μέτρων που αφορούν στη βεβαίωση και 
είσπραξη πόρων της Κεντρικής Υπηρεσίας και των 
εποπτευόμενων φορέων του Υπουργείου, την πραγμα¬ 
τοποίηση των δαπανών τους και τον τρόπο πληρωμής 
τους. 

(ϋ) Τη μελέτη, επεξεργασία, θέσπιση, επιμέλεια εφαρ¬ 
μογής μέτρων και έκδοση κανονιστικών πράξεων που 
αφορούν στην κτήση, διάθεση, αξιοποίηση, εκμετάλλευ¬ 
ση ή εκποίηση της κινητής και ακίνητης περιουσίας της 
Κεντρικής Υπηρεσίας και των εποπτευόμενων φορέων 
του Υπουργείου. 

(ίϋ) Την είσπραξη των εσόδων του Ασφαλιστικού Κε¬ 
φαλαίου Αλληλεγγύης Γενεών (ΑΚΑΓΕ), τη λογιστική 
παρακολούθηση των λογαριασμών του και την υποστή¬ 
ριξη της διοικητικής και οικονομικής λειτουργίας του. 

(ίν) Την παρακολούθηση των εσόδων των Οργανισμών 
και Νομικών Προσώπων και τη συλλογή και επεξεργασία 
σχετικών στατιστικών στοιχείων. 

(ν) Τη συνεργασία με τη Γενική Διεύθυνση Πρόνοιας 
σε θέματα εμπράγματων συναλλαγών που αφορούν 

στο σύνολο της κινητής και ακίνητης περιουσίας της 
Πρόνοιας. 

(νί) Τη διαχείριση της περιουσίας του Υπουργείου και 
την αντίστοιχη εποπτεία της περιουσίας των εποπτευ¬ 
όμενων φορέων του Υπουργείου. 

γ. Το Τμήμα Δημοσιονομικών Αναλύσεων και Αναφο¬ 
ρών είναι αρμόδιο για: 

(ί) Τη συγκέντρωση των δημοσιονομικών στοιχείων 
από τα μητρώα δεσμεύσεων του Τακτικού Προϋπολο¬ 
γισμού, του Προγράμματος Δημοσίων Επενδύσεων, των 
ειδικών φορέων και των εποπτευόμενων φορέων του 
Υπουργείου, την κατάρτιση και υποβολή των προβλε- 
πόμενων αναφορών. 

(μ) Την κατάρτιση των οικονομικών καταστάσεων 
και αναφορών για τις υπηρεσίες του Υπουργείου και 
τους εποπτευόμενους φορείς και τη διαβίβασή τους 
στη Βουλή, στο Γενικό Λογιστήριο του Κράτους, στο 
Υπουργείο Ανάπτυξης, Ανταγωνιστικότητας, Υποδομών, 
Μεταφορών & Δικτύων, στην Ελληνική Στατιστική Αρχή 
(ΕΛ.ΣΤΑΤ) και σε άλλα ενδιαφερόμενο μέρη, όπως απαι¬ 
τείται. 

(ιϋ) Την εκπόνηση μελετών, αναλύσεων και την υπο¬ 
βολή προτάσεων για τη διασφάλιση της τήρησης του 
προϋπολογισμού και του Μ.Π.Δ.Σ., την αξιολόγηση του 
εκτελούμενου προϋπολογισμού και την εν γένει χρησι¬ 
μοποίηση όλων των πόρων με αποδοτικό και αποτελε¬ 
σματικό τρόπο. 

(ίν) Τ ον έλεγχο της εγκυρότητας και αξιοπιστίας των 
υποβαλλόμενων οικονομικών στοιχείων, την παραγωγή 
των σχετικών δημοσιονομικών αναλύσεων και άλλων 
αναφορών. 

2. Η Διεύθυνση Οικονομικής Εποπτείας & Επιθεώρησης 
Νομικών Προσώπων είναι αρμόδια για την καθοδήγη¬ 
ση των εποπτευόμενων φορέων για την προετοιμασία 
του Μ.Π.Δ.Σ., την έγκριση, τροποποίηση και εκτέλεση 
των προϋπολογισμών αυτών, την έγκριση των απολο¬ 
γισμών τους, την οικονομική οργάνωση, εποπτεία και 
επιθεώρηση όλων των εποπτευόμενων φορέων από το 
Υπουργείο, την παρακολούθηση της εκτέλεσης των 
προϋπολογισμών των εποπτευόμενων φορέων και τη 
μέριμνα για την ευθυγράμμισή τους με τους στόχους 
της δημοσιονομικής πολιτικής, την εκπόνηση αναλο- 
γιστικών μελετών και επεξεργασία αντίστοιχων στα¬ 
τιστικών στοιχείων, καθώς και τον διαχειριστικό και 
κατασταλτικό έλεγχο των εποπτευόμενων φορέων του 
Υπουργείου. Οι αρμοδιότητές της κατανέμονται στα 
τμήματά της, ως εξής: 

α. Το Τμήμα Οικονομικής Οργάνωσης και Προϋπο¬ 
λογισμού Φορέων Κοινωνικής Πολιτικής και Πρόνοιας 
είναι αρμόδιο για: 

(ί) Τον έλεγχο, την έγκριση και τροποποίηση των 
προϋπολογισμών των εποπτευόμενων φορέων και την 
παρακολούθηση της ορθής εκτέλεσής τους σε εναρμό¬ 
νιση με το Μ.Π.Δ.Σ. και τους στόχους που έχουν τεθεί. 

(μ) Τη μελέτη, επεξεργασία, θέσπιση και επιμέλεια 
εφαρμογής γενικών κανόνων που αφορούν τους δια¬ 
χειριστικούς κανονισμούς και τη λογιστική λειτουργία 
των εποπτευόμενων φορέων. 

(ϊϋ) Τον έλεγχο της εγκυρότητας και αξιοπιστίας των 
υποβαλλόμενων από τους εποπτευόμενους φορείς οι¬ 
κονομικών στοιχείων και αναφορών και τη συνεργασία 
με το Τ μήμα Δημοσιονομικών Αναλύσεων και Αναφορών 
για την κατάρτιση των σχετικών αναφορών. 


(ίν) Την υποβολή προτάσεων για τη διασφάλιση της 
ορθής εκτέλεσης του προϋπολογισμού των εποπτευόμε¬ 
νων φορέων και του Μ.Π.Δ.Σ. που αποτελούν μέρος της 
δημοσιονομικής στρατηγικής και την εν γένει χρησιμο¬ 
ποίηση των πόρων με αποδοτικό και αποτελεσματικό 
τρόπο. 

β. Το Τμήμα Οικονομικής Οργάνωσης και Προϋπολογι¬ 
σμού Φορέων Κοινωνικής Ασφάλισης είναι αρμόδιο για: 

(ί) Τον έλεγχο, την έγκριση και τροποποίηση των προ¬ 
ϋπολογισμών των εποπτευόμενων φορέων, όπως επίσης 
και του Μ.Τ.Π.Υ., της Η.ΔΙ.Κ.Α Α.Ε. και της Ε.Α.Α. και την 
παρακολούθηση της ορθής εκτέλεσής τους σε εναρμό¬ 
νιση με το Μ.Π.Δ.Σ. και τους στόχους που έχουν τεθεί. 

(ϋ) Τη μελέτη, επεξεργασία, θέσπιση και επιμέλεια 
εφαρμογής γενικών κανόνων που αφορούν τους διαχει¬ 
ριστικούς κανονισμούς και τη λογιστική λειτουργία των 
εποπτευόμενων φορέων, όπως επίσης και του Μ.Τ.Π.Υ., 
της Η.ΔΙ.Κ.Α Α.Ε. και της Ε.Α.Α. 

(ίϋ) Τ ον έλεγχο της εγκυρότητας και αξιοπιστίας των 
υποβαλλόμενων από τους εποπτευόμενους φορείς Γ ε¬ 
νικής Κυβέρνησης, οικονομικών στοιχείων και αναφορών 
και τη συνεργασία με το Τμήμα Δημοσιονομικών Ανα¬ 
λύσεων και Αναφορών για την κατάρτιση των σχετικών 
αναφορών. 

(ίν) Την υποβολή προτάσεων για τη διασφάλιση της 
ορθής εκτέλεσης του προϋπολογισμού των εποπτευόμε¬ 
νων φορέων, όπως επίσης και του Μ.Τ.Π.Υ., της Η.ΔΙ.Κ.Α 
Α.Ε. και της Ε.Α.Α και της ορθής εκτέλεσης του Μ.Π.Δ.Σ. 
που αποτελούν μέρος της δημοσιονομικής στρατηγικής 
και την εν γένει χρησιμοποίηση των πόρων με αποδο¬ 
τικό και αποτελεσματικό τρόπο. 

γ. Το Τμήμα Διαχειριστικού και Κατασταλτικού Ελέγ¬ 
χου Εποπτευόμενων Φορέων είναι αρμόδιο για: 

(ί) Τη διενέργεια τακτικών και εκτάκτων ελέγχων των 
διαχειριστικών χρήσεων των εποπτευόμενων από το 
Υπουργείο φορέων, όπως επίσης και του Μ.Τ.Π.Υ., της 
Η.ΔΙ.Κ.Α. Α.Ε. και της Ε.Α.Α., καθώς και την παρακολού¬ 
θηση της δράσης των οργάνων ελέγχου τους. 

(ϋ) Την έγκριση των ισολογισμών και απολογισμών 
των εποπτευόμενων από το Υπουργείο φορέων, όπως 
επίσης και του Μ.Τ.Π.Υ., της Η.ΔΙ.Κ.Α. Α.Ε. και της Ε.Α.Α. 
και των οικονομικών καταστάσεων που προβλέπονται 
από το π.δ. 80/1997, τον έλεγχο των εκθέσεων των ορ¬ 
κωτών ελεγκτών που προβλέπονται από το άρθρο 84 
του ν. 2084/1992. 

(ίϋ) Τη διαπίστωση της κανονικής και εύρυθμης λει¬ 
τουργίας των εποπτευόμενων από το Υπουργείο φο¬ 
ρέων, όπως επίσης και του Μ.Τ.Π.Υ., της Η.ΔΙ.Κ.Α. Α.Ε. 
και της Ε.Α.Α., την καθοδήγηση των οργάνων τους σε 
οικονομικά, διοικητικά και διαχειριστικά θέματα, την 
παρακολούθηση της καλής εκτέλεσης του προϋπολογι¬ 
σμού, της λογιστικής ενημερότητας και τον έλεγχο της 
διαχείρισης των κεφαλαίων και της περιουσίας τους. 

(ίν) Τον έλεγχο της διαχείρισης των υπόλογων διαχει¬ 
ριστών χρημάτων, υλικού και ενσήμων, καθώς και της 
κανονικής και έγκαιρης απόδοσης του λογαριασμού 
μετρητών. 

(ν) Τη διενέργεια διαχειριστικών ερευνών και ανακρί¬ 
σεων σε υποβαλλόμενες καταγγελίες που αναφέρονται 
σε θέματα διαχειριστικών ανωμαλιών ή καταχρήσεων 
στους εποπτευόμενους από το Υπουργείο φορείς, όπως 
επίσης και στο Μ.Τ.Π.Υ., στην Η.ΔΙ.Κ.Α. Α.Ε. και στην Ε.Α.Α., 
καθώς και σε περιπτώσεις διαπιστουμένων κατά τον 

υπηρεσιακό έλεγχο αδικημάτων σε θέματα αρμοδιό¬ 
τητας τους κατόπιν εντολής Υπουργού ή εξουσιοδοτη¬ 
μένου οργάνου και σε έκτακτες περιπτώσεις, μη επιδε- 
χόμενες αναβολή, μετά από άμεση σχετική ενημέρωση 
και προφορική εντολή. 

(νί) Τη διενέργεια ελέγχου στα βιβλία των επιχειρή¬ 
σεων για την επαλήθευση της κανονικής βεβαίωσης 
των εισφορών εργοδοτών και ασφαλισμένων και το 
σχεδίασμά, προγραμματισμό και συγκρότηση των μι¬ 
κτών κλιμακίων ελέγχου επιχειρήσεων του άρθρου 33 
του ν. 3863/2010. 

(νϋ) Την καθοδήγηση των εποπτευόμενων από το 
Υπουργείο φορέων, όπως επίσης και του Μ.Τ.Π.Υ., της 
Η.ΔΙ.Κ.Α. Α.Ε. και της Ε.Α.Α. επί θεμάτων αρμοδιότητας 
αυτών κατά το διενεργούμενο υπηρεσιακό έλεγχο, τη 
συνεχή ενημέρωση της ηγεσίας του Υπουργείου για τα 
απασχολούντο αυτούς θέματα, την κοινοποίηση των 
υποβαλλόμενων στο Τμήμα Διαχειριστικού και Κατα¬ 
σταλτικού Ελέγχου Εποπτευόμενων Φορέων, εκθέσεων, 
επιθεωρησιακών ελέγχων ή αποσπασμάτων αυτών από 
τις κατά περίπτωση αρμόδιες υπηρεσιακές μονάδες και 
τη διατύπωση παρατηρήσεων επ’ αυτών. 

(νίϋ) Την τήρηση αρχείου εκθέσεων - πορισμάτων, ως 
και κάθε άλλου στοιχείου για την παρακολούθηση του 
ελεγκτικού και ανακριτικού έργου, καθώς και τη θε¬ 
ώρηση των βιβλίων, καταστάσεων και στοιχείων που 
προβλέπονται από το π.δ. 80/1997. 

(ίχ) Την έκδοση εντολών ελέγχου στις οποίες δύνα- 
ται να συμμετάσχουν και άλλοι δημόσιοι υπάλληλοι ή 
υπάλληλοι Ν.Π.Δ.Δ. που έχουν ειδικές γνώσεις ή ειδικά 
προσόντα (ν.δ. 30/30.4.46, ν.δ. 3396/55, π.δ. 611/77 και ν. 
1256/82). 

δ. Το Τμήμα Αναλογιστικών Μελετών, είναι αρμόδιο 
για: 

(ί) Την κατάρτιση αναλογιστικών μελετών ή σύντα¬ 
ξη οικονομικών εκθέσεων σε θέματα της οικονομικής 
ζωής των φορέων κύριας και επικουρικής ασφάλισης 
και φορέων παροχής επιδομάτων για τη διαπίστωση 
της οικονομικής τους κατάστασης και τη διατύπωση 
προτάσεων για την εξασφάλιση ομαλής οικονομικής 
λειτουργίας τους μακροχρόνια. 

(ϋ) Τη συγκέντρωση τυποποιημένων πληροφοριών και 
στοιχείων που απαιτούνται για την κατάρτιση των οι¬ 
κονομικών εκθέσεων και των αναλογιστικών μελετών, 
καθώς και τη συγκέντρωση και επεξεργασία στατιστι¬ 
κών στοιχείων για Διεθνείς Οργανισμούς. 

(μι) Τη μεθοδική ταξινόμηση, ανάλυση, επεξεργασία και 
μελέτη των παραπάνω στοιχείων και πληροφοριών για 
την εξαγωγή συμπερασμάτων για την κατάσταση που 
υπάρχει και την πορεία που διαγράφεται στην κοινωνική 
ασφάλιση, καθώς και τη συνεχή παρακολούθηση της 
σύνταξης Ελληνικών αναλογιστικών πινάκων επιβίωσης 
από τους αρμόδιους Φορείς, όπως τα ελληνικά ΑΕΙ και 
την Εθνική Στατιστική Αρχή, καθώς και τη μετέπειτα 
προσαρμογή αυτών. 

(ίν) Την ανάλυση και εκτίμηση των οικονομικών συ¬ 
νεπειών των σχεδιαζόμενων μέτρων πολιτικής που 
προϋποθέτουν την ανάλυση επιπτώσεων μελλοντικών 
αβέβαιων γεγονότων, καθώς και την υποστήριξη άλλων 
τμημάτων της Γενικής Διεύθυνσης για την αναγνώριση 
και ανάλυση μελλοντικών ενδεχόμενων που επηρεάζουν 
το κοινωνικό, δημογραφικό και οικονομικό περιβάλλον. 

3. Η Δ/νση Οικονομικής Διαχείρισης & Υπηρεσιών 


είναι αρμόδια για την αποτελεσματική διαχείριση και 
το συντονισμό όλων των δραστηριοτήτων/ υπηρεσιών 
που σχετίζονται με την εκτέλεση του Προϋπολογισμού, 
περιλαμβανομένης της επεξεργασίας και της έγκρισης 
των δεσμεύσεων, την τήρηση του μητρώου δεσμεύσε¬ 
ων, την επεξεργασία όλων των απαιτήσεων, λογαρια¬ 
σμών και τιμολογίων για πληρωμή, την επεξεργασία 
της μισθοδοσίας, την υποβολή όλων των απαιτήσεων, 
λογαριασμών και τιμολογίων για δημοσιονομικό έλεγχο 
μαζί με τα σχετικά δικαιολογητικά, την τήρηση των σχε¬ 
τικών μητρώων και λογιστικών αρχείων και τον έλεγχο 
δεσμεύσεων και δαπανών. Η Διεύθυνση παρακολουθεί 
επίσης την εφαρμογή του Π.Δ.Ε. και προβαίνει στην 
εκκαθάριση των δαπανών αυτού. 

Οι αρμοδιότητές της κατανέμονται στα τμήματά της, 
ως εξής: 

α. Το Τμήμα Εκτέλεσης Προϋπολογισμού & Ελέγχου 
Δαπανών, είναι αρμόδιο για: 

(ί) Την εκτέλεση του προϋπολογισμού του Υπουργείου, 
(ϋ) Την παρακολούθηση της εκτέλεσης του προϋπολο¬ 
γισμού και της διαχείρισης των δαπανών, τη συγκέντρω¬ 
ση των δεδομένων πληρωμών και την τήρηση πλήρων 
αρχείων και δικαιολογητικών. 

(ίϋ) Τον έλεγχο των δαπανών παροχής υπηρεσιών, 
προμηθειών, εργασιών κλπ. 

(ίν) Την τήρηση Μητρώου Δεσμεύσεων για κάθε διαχει¬ 
ριστική πράξη και των ανώτατων ορίων των πιστώσεων 
του προϋπολογισμού και τα λοιπά λογιστικά βιβλία και 
την υποβολή των σχετικών αναφορών στην αρμόδια 
Διεύθυνση. 

β. Το Τμήμα Εφαρμογής Προγράμματος Δημοσίων 
Επενδύσεων (Π.Δ.Ε.), είναι αρμόδιο για: 

(ί) Την επεξεργασία και υποβολή προτάσεων στο 
Τμήμα ΜΠΔΣ και Προϋπολογισμού για την κατάρτιση 
των μακροπρόθεσμων και ετήσιων προγραμμάτων του 
Προγράμματος Δημοσίων Επενδύσεων (Π.Δ.Ε.). 

(ϋ) Την παρακολούθηση της εκτέλεσης του ετήσιου 
Π.Δ.Ε. και την υποβολή προτάσεων αναθεώρησής του, 
την τήρηση στοιχείων μητρώου δεσμεύσεων και την 
υποβολή των σχετικών αναφορών στην αρμόδια Δι¬ 
εύθυνση. 

(ίϋ) Την έκδοση αιτημάτων χρηματοδότησης και προ¬ 
τάσεων κατανομής πιστώσεων ανά ΚΑΕ. 

(ίν) Την υποβολή προτάσεων αναμόρφωσης, τροποποί¬ 
ησης ή ανακατανομής του προϋπολογισμού των έργων 
του Π.Δ.Ε. 

(ν) Την έκδοση αιτημάτων χρηματοδότησης-κατανο- 
μών συγχρηματοδοτούμενων έργων, 
γ. Το Τμήμα Μισθοδοσίας, είναι αρμόδιο για: 

(ί) Την εκκαθάριση αποδοχών και γενικά αποζημιώσε¬ 
ων προσωπικού του Υπουργείου. 

(ϋ) Τη διευθέτηση και καταβολή μισθών, αποδοχών 
και αποζημιώσεων στο προσωπικό του Υπουργείου σε 
συνδυασμό με την Ενιαία Αρχή Πληρωμών. 

(ίϋ) Την εκτέλεση δικαστικών αποφάσεων, σχετικά με 
αξιώσεις κατά του Δημοσίου, όπως για οικογενειακά 
επιδόματα, αποζημιώσεις κλπ. 

δ. Το Τμήμα Εκκαθάρισης των Δαπανών του Π.Δ.Ε., 
είναι αρμόδιο για: 

(ί) Την εισήγηση, έγκριση, έκδοση και υπογραφή τε¬ 
χνικών δελτίων προτεινόμενων πράξεων που αφορούν 
τα συγχρηματοδοτούμενα έργα που χρηματοδοτεί το 
Υπουργείο μέσω του προϋπολογισμού του. 

(ϋ) Την παρακολούθηση του έργου των υπολόγων και 
την έκδοση σχετικών οδηγιών σχετικά με τα προβλήμα¬ 
τα που προκύπτουν κατά τη διαδικασία των πληρωμών 
και την επίλυσή τους. 

(ιϋ) Τον έλεγχο των δικαιολογητικών και την εκκαθά¬ 
ριση των πληρωμών των έργων του Π.Δ.Ε. από τους 
υπολόγους-διαχειριστές. 

(ίν) Την αποστολή των δικαιολογητικών πληρωμής 
στην Υ.Δ.Ε. για την έκδοση ισόποσων συμψηφιστικών 
Χ.Ε.Π. προς τακτοποίηση των υπολόγων-διαχειριστών 
των έργων. 

ε. Το Τμήμα Διοικητικής Μέριμνας & Προμηθειών (Κ.Υ. 
Υπουργείου), είναι αρμόδιο για τα παρακάτω θέματα 
της Κεντρικής Υπηρεσίας του Υπουργείου Εργασίας, 
Κοινωνικής Ασφάλισης και Πρόνοιας, του Σώματος 
Επιθεώρησης Εργασίας και της Γενικής Γραμματείας 
Πρόνοιας (φορείς 33-110, 33-120, 33-220): 

(ί) Την καταγραφή των ετήσιων αναγκών παντός εί¬ 
δους υλικού σε συνεργασία με τις αρμόδιες υπηρεσίες. 

(μ) Την ομαλή λειτουργία και συντήρηση του κάθε 
είδους εξοπλισμού του Υπουργείου περιλαμβανομένων 
και των οχημάτων. 

(ιϋ) Τη βελτίωση των συνθηκών εργασίας των υπαλλή¬ 
λων του Υπουργείου, κατόπιν εισηγήσεων της αρμόδιας 
Διεύθυνσης του Υπουργείου. 

(ίν) Την έκδοση διαταγών κίνησης και κυκλοφορίας 
των οχημάτων του Υπουργείου. 

(ν) Την προμήθεια κάθε μηχανήματος, υλικού εφοδίου 
ή άλλου περιουσιακού στοιχείου. 

(νί) Την εκποίηση κάθε περιουσιακού στοιχείου. 

(νϋ) Τη στέγαση της υπηρεσίας. 

(νϋί) Τη διαχείριση υλικού της υπηρεσίας. 

(ίχ) Την εκτέλεση εργασιών (τυπογραφικών, επισκευής 
και συντήρησης κτηρίων, εγκαταστάσεων, μηχανημάτων, 
αυτοκινήτων κλπ.) 

στ. Το Τμήμα Προμηθειών ( Γ.Γ. Κοινωνικών Ασφαλίσε¬ 
ων), είναι αρμόδιο για τα παρακάτω θέματα της Γ ενικής 
Γ ραμματείας Κοινωνικών Ασφαλίσεων (φορέας 33-210): 

(ί) Την προμήθεια κάθε μηχανήματος, υλικού, εφοδίου 
ή άλλου περιουσιακού στοιχείου. 

(ϋ) Την εκτέλεση εργασιών (τυπογραφικών, επισκευής 
και συντήρησης κτηρίου, εγκαταστάσεων και μηχανη¬ 
μάτων κλπ.). 

(ιϋ) Την εκποίηση κάθε περιουσιακού στοιχείου. 

(ίν) Τη στέγαση της υπηρεσίας. 

(ν) Τη διαχείριση υλικού της υπηρεσίας. 

Αρθρο 4 

Από την έναρξη ισχύος της παρούσας: 

1. α) Η Διεύθυνση Οικονομικού (παρ. 1, άρθρου 1 του π.δ/ 
τος 293/1992, Α' 149) της Γ ενικής Διεύθυνσης Διοικητικής 
Υποστήριξης της Κεντρικής Υπηρεσίας του Υπουργείου 
Εργασίας, Κοινωνικής Ασφάλισης και Πρόνοιας, καταρ- 
γείται και οι αρμοδιότητές της μεταφέρονται, αντιστοί- 
χως, στις οργανικές μονάδες της Γενικής Διεύθυνσης 
Οικονομικών Υπηρεσιών της παρούσας απόφασης. 

β) Η Διεύθυνση Οικονομικού (παρ. 1, άρθρου 1 του π.δ/ 
τος 213/1992, Α' 102), της Γ ενικής Διεύθυνσης Διοικητικής 
Υποστήριξης και η Διεύθυνση Αναλογιστικών Μελετών 
της Γ ενικής Διεύθυνσης Κοινωνικών Ασφαλίσεων (παρ.1, 
άρθρου 1 του π.δ/τος 213/1992, Α'102) της Γ ενικής Γ ραμ¬ 
ματείας Κοινωνικών Ασφαλίσεων καταργούνται και οι 
αρμοδιότητές τους μεταφέρονται, αντιστοίχως, στις 


οργανικές μονάδες της Γ ενικής Διεύθυνσης Οικονομικών 
Υπηρεσιών της παρούσας απόφασης. 

γ) Το Τμήμα Προϋπολογισμών Νομικών Προσώπων 
και Δημοσίων Επενδύσεων (παρ. 5, άρθρου 18 του ν. 
2224/1994, Α'112), της Διεύθυνσης Εποπτείας Οργανι¬ 
σμών, της Γ ενικής Διεύθυνσης Διοικητικής Υποστήριξης 
της Κεντρικής Υπηρεσίας του Υπουργείου Εργασίας, 
Κοινωνικής Ασφάλισης και Πρόνοιας, το Τμήμα Κατα¬ 
σταλτικού Ελέγχου (άρθρο 9 του π.δ/τος 213/1992, Α'102) 
και το Τμήμα Εποπτείας & Καταγγελιών Διαχείρισης 
(άρθρο 9 του π.δ/τος 213/1992, Α' 102) της Διεύθυνσης 
Επιθεώρησης της Γ ενικής Διεύθυνσης Διοικητικής Υπο¬ 
στήριξης της Γ ενικής Γ ραμματείας Κοινωνικών Ασφα¬ 
λίσεων καταργούνται και οι αρμοδιότητές τους μετα- 
φέρονται, αντιστοίχως, στις οργανικές μονάδες της 
Γ ενικής Διεύθυνσης Οικονομικών Υπηρεσιών. 

2. α) Αναδιαρθρώνεται η Διεύθυνση Εποπτείας Ορ¬ 
γανισμών (παρ. 5 άρθρου 18 ν. 2224/1994, Α' 112) της 
Γενικής Διεύθυνσης Διοικητικής Υποστήριξης της Κ.Υ. 
του Υπουργείου Εργασίας, Κοινωνικής Ασφάλισης και 
Πρόνοιας λόγω της κατάργησης του Τμήματος Προϋ¬ 
πολογισμών Νομικών Προσώπων και Δημοσίων Επεν¬ 
δύσεων αυτής, ως ακολούθως: 

Διεύθυνση Εποπτείας Οργανισμών. 

Τμήμα Προσωπικού Εποπτευομένων Οργανισμών, 
β) Αναδιαρθρώνεται η Γενική Διεύθυνση Διοικητι¬ 
κής Υποστήριξης (άρθρο 1 του π.δ/τος 337/1990, Α' 
135) της Κεντρικής Υπηρεσίας του Υπουργείου Ερ¬ 
γασίας, Κοινωνικής Ασφάλισης και Πρόνοιας, λόγω 
κατάργησης της Διεύθυνσης Οικονομικού αυτής, ως 
ακολούθως: 

1. Διεύθυνση Προσωπικού 

α. Τμήμα Διοίκησης Προσωπικού, 
β. Τμήμα Γραμματείας. 

γ. Τμήμα Νομοθετικού Συντονισμού & Κωδικοποίησης. 

2. Διεύθυνση Οργάνωσης & Απλούστευσης Διαδικα¬ 
σιών. 

α. Τμήμα Διοικητικής Οργάνωσης, 
β. Τμήμα Απλούστευσης Διαδικασιών & Παραγωγι¬ 
κότητας. 

γ. Τμήμα Προγραμματισμού. 

3. Διεύθυνση Δημοσίων Σχέσεων και Ενημέρωσης του 
Πολίτη 

α. Τμήμα Δημοσίων Σχέσεων και Επικοινωνίας, 
β. Τμήμα Σχέσεων με τον Πολίτη, 
γ. Τμήμα Γραμματείας Ανωτάτου Συμβουλίου Εργα¬ 
σίας και Διαχείρισης του Ειδικού Λογαριασμού Α.Σ.Ε. 

4. Διεύθυνση Π.ΑΜ. - Π.Σ.Ε.Α. 

α. Τμήμα Πολιτικής Σχεδιάσεως. 
β. Τμήμα Πολιτικής Κινητοποιήσεως. 
γ. Τμήμα Πολιτικής Αμύνης. 

δ. Τμήμα Οργανώσεως & Υποστηρίξεως Σχεδίων 
Π.Σ.Ε.Α. 

ε. Γ ραφείο Γ ραμματείας. 

5. Διεύθυνση Διεθνών Σχέσεων. 

α. Τμήμα Σχέσεων με τη Διεθνή Οργάνωση Εργασίας, 
β. Τμήμα Σχέσεων με τους λοιπούς Διεθνείς Οργα¬ 
νισμούς. 

γ. Τμήμα για τα Ευρωπαϊκά θέματα και τη συνεργασία 
με τις υπηρεσίες της Ε.Ε. 

6. Διεύθυνση Εκπαίδευσης 

α. Τμήμα Εισαγωγικής Εκπαίδευσης, 
β. Τμήμα Επιμόρφωσης. 

7. Διεύθυνση Πληροφορικής. 

α. Τμήμα Ανάπτυξης Μηχανογραφικών Εφαρμογών, 
β. Τμήμα Λειτουργίας και Εκμετάλλευσης Εξοπλισμού, 
γ. Τμήμα Υποστήριξης Συστημάτων, 
δ. Τ μήμα Διαχείρισης της Πληροφόρησης. 

8. Διεύθυνση Εποπτείας Οργανισμών 

• Τμήμα Προσωπικού Εποπτευόμενων Οργανισμών. 

9. Διεύθυνση Ποιότητας και Αποδοτικότητας 

α. Τ μήμα Ερευνών και Μετρήσεων Αποδοτικότητας. 
β. Τμήμα Τεκμηρίωσης, Καλύτερων Πρακτικών & Δια¬ 
χείρισης Παραπόνων. 

10. Τεχνική Υπηρεσία. 

γ) Αναδιαρθρώνεται η Γενική Διεύθυνση Κοινωνικών 
Ασφαλίσεων (στοιχ. α παρ.2 άρθρου 1 π.δ/τος 368/1990, 
Α' 145) της Γ ενικής Γ ραμματείας Κοινωνικών Ασφαλίσε¬ 
ων λόγω κατάργησης της Διεύθυνσης Αναλογιστικών 
Μελετών αυτής, ως ακολούθως: 

1. Διεύθυνση Κύριας Ασφάλισης Μισθωτών 
α. Τμήμα Γενικής Ασφάλισης ΙΚΑ. 

β. Τμήμα Ειδικής Ασφάλισης ΙΚΑ και Ασφάλισης Προ¬ 
σωπικού Ν.Π.Δ.Δ. 

γ. Τμήμα Ασφάλισης Μισθωτών Δημοσίων Επιχειρή¬ 
σεων & Τραπεζών. 

δ. Τμήμα Ασφάλισης Μισθωτών και Λοιπών Επαγγελ¬ 
μάτων. 

2. Διεύθυνση Κύριας Ασφάλισης Αυτοαπασχολου¬ 
μένων. 

α. Τμήμα Ελευθέρων Επαγγελματιών. 
β. Τμήμα Ανεξάρτητα Απασχολουμένων. 

3. Διεύθυνση Αγροτών και Ανασφάλιστων Ομάδων, 
α. Τ μήμα Ασφάλισης Αγροτών. 

β. Τμήμα Ασφάλισης Ειδικών Κατηγοριών. 

4. Διεύθυνση Πρόσθετης Ασφάλισης. 

α. Τμήμα Επικουρικής Ασφάλισης Μισθωτών Ιδιωτικού 
Τομέα. 

β. Τμήμα Επικουρικής Ασφάλισης Μισθωτών Δημόσιου 
Τομέα και Αυτοαπασχολουμένων, 
γ. Τ μήμα Εφάπαξ Παροχών. 

5. Διεύθυνση Διακρατικής Κοινωνικής Ασφάλισης, 
α. Τ μήμα Εφαρμογής Κανονισμών ΕΟΚ. 

β. Τμήμα Διμερών Διακρατικών Συμβάσεων, 
γ. Τ μήμα Σχέσεων με Διεθνείς Οργανισμούς. 

6. Διεύθυνση Ασφάλισης Ασθένειας και Μητρότητας, 
α. Τμήμα Ασφάλισης Ασθένειας και Μητρότητας Μι¬ 
σθωτών. 

β. Τμήμα Ασφάλισης Ασθένειας και Μητρότητας Λοι¬ 
πών Ασφαλισμένων. 

7. Διεύθυνση Επαγγελματικής Ασφάλισης, 
α. Τμήμα Εσωτερικής Νομοθεσίας. 

β. Τμήμα Διεθνούς Παρακολούθησης. 

8. Τ μήμα Διαδοχικής Ασφάλισης. 

δ) Αναδιαρθρώνεται η Διεύθυνση Επιθεώρησης (άρθρο 
9 του π.δ/τος 213/1992, Α' 102) της Γενικής Διεύθυνσης 
Διοικητικής Υποστήριξης της Γ ενικής Γ ραμματείας Κοι¬ 
νωνικών Ασφαλίσεων, λόγω κατάργησης των Τμημάτων 
Κατασταλτικού Ελέγχου και Εποπτείας & Καταγγελιών 
Διαχείρισης αυτής, ως ακολούθως: 

Διεύθυνση Επιθεώρησης 
α) Τμήμα Ελέγχου Διοίκησης, 
β) Τ μήμα Τ εχνικό. 

ε) Αναδιαρθρώνεται η Γενική Διεύθυνση Διοικητικής 
Υποστήριξης της Γενικής Γραμματείας Κοινωνικών 
Ασφαλίσεων (στοιχ. β παρ.2 άρθρου 1 π.δ/τος 368/1990, 


Α' 145) λόγω κατάργησης της Διεύθυνσης Οικονομικού 
αυτής, ως ακολούθως: 

1. Διεύθυνση Επιθεώρησης. 

α. Τμήμα Ελέγχου Διοίκησης, 
β. Τμήμα Τεχνικό. 

2. Διεύθυνση Διοικητικής Οργάνωσης 
α. Τμήμα Κανονισμών. 

β. Τμήμα Προγραμματισμού, 
γ. Τμήμα Βελτίωσης Σχέσεων Διοίκησης - Πολιτών, 
δ. Τμήμα Συλλογικών Οργάνων και Γραμματείας Συμ¬ 
βουλίου Κοινωνικής Ασφαλίσεως (Σ.Κ.Α). 

3. Διεύθυνση Διοίκησης. 

α. Τμήμα Προσωπικού Γενικής Γραμματείας Κοινωνι¬ 
κών Ασφαλίσεων. 

β. Τμήμα Προσωπικού Φορέων Κοινωνικής Ασφάλισης, 
γ. Τμήμα Γραμματείας και Νομοθετικού Συντονισμού. 

4. Διεύθυνση Εκπαίδευσης. 

α. Τμήμα Εισαγωγικής Εκπαίδευσης, 
β. Τμήμα Επιμόρφωσης. 

5. Διεύθυνση Μηχανογραφικών Εφαρμογών, 
α. Τμήμα Ανάλυσης και Προγραμματισμού. 

β. Τ μήμα Λειτουργίας και Εκμετάλλευσης Εξοπλισμού 
& Υποστήριξης Συστημάτων. 

γ. Τμήμα Υποστήριξης Εθνικών Μητρώων Κοινωνικής 
Ασφάλισης (Α.Μ.Κ.Α.) & Διαδικτύου. 

6. Αυτοτελές Τμήμα Κ.Π.Α.Σ. (Κέντρο Πληροφόρησης 
Ασφαλισμένων και Συνταξιούχων). 

Άρθρο 5 

Στελέχωση - Προϊστάμενοι Υπηρεσιών 

1. Το προσωπικό των υφιστάμενων οργανικών μονά¬ 
δων που αναδιαρθρώνονται ή που εντάσσονται στην 
οργανωτική δομή της Γ ενικής Διεύθυνσης Οικονομικών 
Υπηρεσιών συνεχίζει να υπηρετεί στις οργανικές μονά¬ 
δες της παρούσας απόφασης. Σε περίπτωση δε που οι 
θέσεις του παραπάνω προσωπικού δεν ανήκουν στην 
Κεντρική Υπηρεσία, το προσωπικό αυτό μεταφέρεται 
μαζί με τις θέσεις του στην τελευταία, παρέχοντας 
τις υπηρεσίες του στις οργανικές μονάδες της Γενι¬ 
κής Διεύθυνσης Οικονομικών Υπηρεσιών, με απόφαση 
του Υπουργού Εργασίας, Κοινωνικής Ασφάλισης και 
Πρόνοιας. 

2. Στις Διευθύνσεις Προϋπολογισμού & Δημοσιονομι¬ 
κών Αναφορών, Οικονομικής Εποπτείας & Επιθεώρησης 
Νομικών Προσώπων και Οικονομικής Διαχείρισης & Υπη¬ 
ρεσιών προΐστανται υπάλληλοι των κλάδων ΠΕ Διοικη¬ 
τικού ή ΠΕ Κοινωνικής Ασφάλισης ή ΠΕ Αναλογιστών. 

3. Στα Τμήματα Μεσοπρόθεσμου Πλαισίου Δημοσι¬ 
ονομικής Στρατηγικής (Μ.Π.Δ.Σ.) και Προϋπολογισμού, 
Εσόδων και Περιουσίας και Δημοσιονομικών Αναλύσε¬ 
ων και Αναφορών της Διεύθυνσης Προϋπολογισμού και 
Δημοσιονομικών Αναφορών προΐστανται υπάλληλοι των 
κλάδων ΠΕ Διοικητικού ή ΠΕ Κοινωνικής Ασφάλισης. 

4. Στο Τμήμα Οικονομικής Οργάνωσης και Προϋπο¬ 
λογισμού Φορέων Κοινωνικής Πολιτικής και Πρόνοιας 
της Διεύθυνσης Οικονομικής Εποπτείας & Επιθεώρησης 
Νομικών Προσώπων προΐσταται υπάλληλος των κλάδων 
ΠΕ Διοικητικού ή ΠΕ Κοινωνικής Ασφάλισης και εν ελ¬ 
λείψει αυτών, του κλάδου ΤΕ Διοικητικού / Λογιστικού. 

5. Στα Τμήματα Οικονομικής Οργάνωσης και Προϋ¬ 
πολογισμού Φορέων Κοινωνικής Ασφάλισης και Διαχει¬ 
ριστικού και Κατασταλτικού Ελέγχου Εποπτευόμενων 
Φορέων της Διεύθυνσης Οικονομικής Εποπτείας & 

Επιθεώρησης Νομικών Προσώπων προίστανται υπάλ¬ 
ληλοι των κλάδων ΠΕ Διοικητικού ή ΠΕ Κοινωνικής 
Ασφάλισης. 

6. Στο Τμήμα Αναλογιστικών Μελετών της Διεύθυν¬ 
σης Οικονομικής Εποπτείας & Επιθεώρησης Νομικών 
Προσώπων προΐσταται υπάλληλος του κλάδου ΠΕ Ανα- 
λογιστών. 

7. Στα Τμήματα Εκτέλεσης Προϋπολογισμού και Ελέγ¬ 
χου Δαπανών, Μισθοδοσίας και Εκκαθάρισης των Δαπα¬ 
νών του Π.Δ.Ε. της Διεύθυνσης Οικονομικής Διαχείρισης 
& Υπηρεσιών προίστανται υπάλληλοι των κλάδων ΠΕ 
Διοικητικού ή ΠΕ Κοινωνικής Ασφάλισης. 

8. Στο Τμήμα Εφαρμογής Προγράμματος Δημοσίων 
Επενδύσεων (Π.Δ.Ε.) της Διεύθυνσης Οικονομικής Διαχεί¬ 
ρισης & Υπηρεσιών προΐσταται υπάλληλος των κλάδων 
ΠΕ Διοικητικού και εν ελλείψει αυτών, του κλάδου ΤΕ 
Διοικητικού/Λογιστικού. 

9. Στο Τμήμα Διοικητικής Μέριμνας & Προμηθειών (Κ.Υ. 
Υπουργείου) της Διεύθυνσης Οικονομικής Διαχείρισης 
& Υπηρεσιών προΐσταται υπάλληλος των κλάδων ΠΕ 
Διοικητικού ή ΠΕ Κοινωνικής Ασφάλισης. 

10. Στο Τμήμα Προμηθειών (Γ.Γ. Κοινωνικών Ασφα¬ 
λίσεων) της Διεύθυνσης Οικονομικής Διαχείρισης 
& Υπηρεσιών προΐσταται υπάλληλος των κλάδων 
ΠΕ Διοικητικού ή ΠΕ Κοινωνικής Ασφάλισης και εν 
ελλείψει αυτών, του κλάδου ΤΕ Διοικητικού / Λο¬ 
γιστικού. 


Αρθρο 6 

Μεταβατικές Διατάξεις 

Το Τμήμα Διοικητικής Μέριμνας και Προμηθειών (παρ. 
1 άρθρου 21 ν. 3144/2003, Α'111) και το Τμήμα Προμηθειών 
(άρθρο 12 στοιχ. δ του π.δ/τος 213/1992 , Α'102), τα οποία, 
με τις διατάξεις του άρθρου 3 της παρούσας εντάσσονται 
στη δομή της Διεύθυνσης Οικονομικής Διαχείρισης & Υπη¬ 
ρεσιών της Γενικής Διεύθυνσης Οικονομικών Υπηρεσιών, 
λειτουργούν με την ανωτέρω οργανωτική υπαγωγή έως 
την έκδοση, κατ’ εφαρμογή της παρ. 4 του άρθρου 35 του 
ν. 4024/2011, Α'226, του νέου Οργανισμού του Υπουργείου. 

Άρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ 

ΟΙΚΟΝΟΜΙΚΩΝ ΜΕΤΑΡΡΥΘΜΙΣΗΣ ΚΑΙ 

ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοριρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ;//νννννν.β1.9Γ - β-πιαΜ: ννβόιπ33ΐβι·.β1@6ΐ.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02020592308130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































